The Children's Hour
The Children's Hour () je drama američke književnice Lillian Hellman premijerno izvedena u New Yorku 1934. godine, poznata kao jedan od prvih javno prikazanih scenskih djela američke književnosti sa eksplicitno homoseksualnom tematikom. Hellman je to bio dramski prvijenac u karijeri.

Radnja je smještena u internat za djevojčice gdje dvije direktorice - Karen Wright i Martha Dobie - koje osvetoljubiva učenica optuži da su lezbijske ljubavnice, a nakon čega njena uticajna baka pokrene javnu kampanju koja će im uništiti živote i karijere. Iako je u prema tadašnjim zakonima države New York svako spominjanje homoseksualnosti na pozornici bilo zabranjeno, predstava je svojom kvalitetom toliko oduševila kritiku i javnost da se ona nije primijenila. Godine 1952. je ponovno postavljena na njujorškim pozornicama, a što se tumačilo kao svojevrsni alegorijski odgovor na tada aktualne makartističke progone navodnih komunista, među kojima je bila i sama Hellman.

The Children's Hour je adaptiran dva puta. Već godine 1936. je snimljen film These Three u režiji Williama Wylera u kome je, zbog usklađivanja sa strogim hollywoodskim cenzorskim kodeksom, umjesto lezbijske veze predmet glasina postao heteroseksualni ljubavni trokut. Godine 1961. je Wyler snimio novi film pod naslovom The Children's Hour, u kome je, koristeći tada liberalnije odredbe Kodeksa, mnogo vjernije prenio predložak, učinivši taj film jednim od prvih u kome se eksplicitno koristio motiv homoseksualnosti.

Vanjske veze 

 The Children's Hour, starring Keira Knightley at The Comedy Theatre, London. Official Website. 
 
 
 
 "The Children's Hour" and "These Three" celebrated at Hellman Wyler Festival in Alabama 
  Understanding Modernism & Postmodernism
 Full Text of The Children's Hour by Hellman – from Plays Of The Year: Volume 5 (1952)

Drame 1934.
Američka književnost
Authority control 2